Skýros (kunta)

Skýros ( eli Δήμος Σκύρου, Dímos Skýrou) on kunta, joka sijaitsee Euboian alueyksikössä Keski-Kreikan alueella. Kunnan pinta-ala on 223 neliökilometriä ja väkiluku 2 994. Varsinaisen Skýroksen kylän väkiluku on 1 657 (vuonna 2011). Kunnan kuntakeskus on Skýros eli Chóra.

Skýroksen kunta käsittää koko Skýroksen saaren. Sen lisäksi siihen kuuluvat pienemmät saaret Ágios Ermólaos, Atsítsa, Diavátesin saaret (mm. Éxo Diavátis ja Mésa Diavátis), Éxo Podiés, Kalogriá, Koúlouri, Lakkonísi, Lakkonísian saaret, Mésa Pódia, Platý, Ríneia, Sarakinó, Skyropoúla, Válaxa ja Vrykolakonísian saaret. Saaret sijaitsevat Egeanmeressä Euboian saaren itäpuolella, Pohjoisista Sporadeista kaakkoon.

 Kunnan osat 

Skýroksen kunta muodostuu seuraavista kyläyhdyskunnista ja asutuksista:

 Kylä tai muu asutus Väkiluku (2011) Acheroúnes 65 Achílli 53 Aspoús 107 Atsítsa 13 Éxo Podiés (saari) 0 Kalamítsa 43 Kalikrí 43 Kyrá Panagiá 0 Linariá 116 Loutró 28 Melá 0 Mésa Pódia (saari) 0 Mólos 618 Nýfi 31 Péfkos 24 Sarakinó (saari) 0 Skyropoúla (saari) 0 Skýros (Chóra) 1 657 Trachý 196 Yhteensä: 2 994

 Lähteet 

 Aiheesta muualla 

 Δήμος Σκύρου. Skýroksen kunnan verkkosivut. 

*